
TEHNISKĀ SPECIFIKĀCIJA

Tehniskā specifikācija būvdarbu veikšanai:

1. Būvdarbi veicami saskaņā ar izstrādāto Būvprojektu un šo tehnisko specifikāciju ievērojot attiecīgos Latvijas Republikas normatīvos aktus.

2. Izpildīto būvdarbu un pielietoto materiālu kvalitāte, darbu apjomi.
2.1 Par pielietoto materiālu, izpildīto būvdarbu kvalitāti atbild Izpildītājs. Izpildītājam jānodrošina savlaicīga nepieciešamo uzmērījumu un paraugu pārbaužu izpilde. Rezultāti iesniedzami Pasūtītājam un nepieciešamības gadījumā tie jāsaskaņo ar attiecīgām institūcijām un ekspluatācijas dienestiem.
2.2 Pasūtītājs, būvuzraugs strīdus gadījumos var veikt veikto būvdarbu vai izmantoto materiālu un tehnisko risinājumu ārkārtas pārbaudi un testēšanu, kuru izmaksas sedz Izpildītājs. Būvdarbu kavējumi, kas radušies uz pārbaudes brīdi apturēto būvdarbu rezultātā netiks uzskatīti par iemeslu būvdarbu veikšanas termiņa pagarināšanai. 
2.3 Visi ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas u.c. dokumenti, kas apliecina, ka materiāls ir ticis pārbaudīts atbilstoši vispārējiem standartiem un atbilst tiem. Pēc būvuzrauga vai pasūtītāja pieprasījuma Izpildītājam objektā nekavējoties ir jāuzrāda šie dokumenti.
2.4 Līdzvērtīgu būvniecības materiālu pielietošana, ja tas nav paredzēts nolikumā vai Būvprojektā citādāk, ir jāsaskaņo ar Autoruzraugu, Būvuzraugu un Pasūtītāju.
2.5 Pasūtītājam ir tiesības veikt izmaiņas Būvprojektā un mainīt veicamo darbu apjomus, saskaņojot ar Autoruzraugu.
2.6 Ja kādam mezglam nepieciešamā detalizācija tā ir jāveic Izpildītājam. Visi šie materiāli, mezgli un risinājumi ir  jāsaskaņo iepriekš ar Pasūtītāju, autoruzraugu un būvuzraugu termiņos, kas ir minēti līgumā, darbu veikšanas projektā un Izpildītāja iesniegtajā „Darbu veikšanas kalendārajā grafikā”. Ja Izpildītājs neveic saskaņošanu un veic būvdarbus pirms ir pieņemts attiecīgs lēmums, Izpildītājs piekrīt, ka Pasūtītājs var prasīt veikt šos būvdarbus vēlreiz, pie tam, papildus izpildes laika termiņš netiek pagarināts un  papildus izmaksas netiek atzītas. 


3 Būvdarbu izpilde.
3.1 Būvniecības laikā nodrošināt transporta un gājēju kustību. Ierīkot gājējiem laipas, darba zonas norobežot ar aizsargbarjerām, bīstamās darba zonas tumšajā diennakts laikā izgaismot.
3.2. Izstrādāt Satiksmes organizācijas shēmu, kura saskaņota ar VAS “LVC”  un Siguldas novada pašvaldības Teritorijas attīstības pārvaldi. Par satiksmes ierobežojumiem laicīgi informēt Siguldas novada pašvaldības Teritorijas attīstības pārvaldi un Pašvaldības policiju. Objekts jāaprīko ar nepieciešamajām pagaidu ceļazīmēm, norādēm, tās demontējot pēc būvdarbu pabeigšanas darba dienas beigās.
3.3 Objektā pastāvīgi nodrošināt kārtību un tīrību. Pēc pirmā aizrādījuma 4 st. laikā jālikvidē pārkāpumi un trūkumi.
3.4 Pēc būvdarbu pabeigšanas būvobjektam pieguļošo teritoriju, kas tika izmantota būvdarbu vajadzībām, atjaunot sākotnējā vai labākā stāvoklī.
3.5 Visiem materiāliem, iekārtām un mehānismiem, kas atrodas vai strādā objektā ir jābūt Latvijas Republikas normatīvajos aktos paredzētiem sertifikātiem  un atļaujām.
3.6 Aizliegts smilts vai grunts masu ar transporta riteņiem iznest uz blakus pieguļošajām ielām un ietvēm. Jāveic pastāvīga būvdarbu gaitā piegružoto ielu un ietvju tīrīšana. Pārkāpumu gadījumā var tikt piemērots administratīvais vai līguma sods.
3.7 Izpildītājs ir atbildīgs par objekta būvniecības / demontāžas gaitā atgūto materiālu saglabāšanu un, ja Pasūtītājs pieprasa, to nodošanu Pasūtītāja rīcībā tā norādītājā vietā.
3.8 Liekās grunts un nofrēzētā asfaltbetona atbērtnes vieta ir jāsaskaņo ar zemes īpašnieku un Pasūtītāju.
3.9 Darbu zonā esošo un saglabājamo koku stumbri ir nosedzami ar dēļu vairogiem un atsegtās koku saknes nekavējoties ir jāapber ar melnzemi.
3.10 Paredzēt nepieciešamo aizsardzību pret bojājumiem citām darbu zonā esošam komunikāciju un infrastruktūras objektiem.
3.11 Objekta apsardze un materiālu saglabāšana ir Izpildītāja uzdevums.
3.12 Nepamatoti būvdarbu pārtraukumi, tiek pielīdzināti līguma būvdarbu termiņu kavējumiem. Izpildītāja pienākums ir pamatot katru dīkstāves dienu.
3.13 Nedrīkst veikt ielu un ietvju nepamatotu iepriekšēju demontāžu, ja tas nav saistīts ar turpmāko 2 līdz 3 dienu darba frontes sagatavošanu objektā. 5 darba dienas pirms būvdarbu veikšanas krustojumos un lielas intensitātes ielu posmos, darbu grafiku saskaņot atsevišķi ar Siguldas novada pašvaldības Teritorijas attīstības pārvaldi. 
3.14 Nodrošināt iedzīvotāju piekļuvi saviem īpašumiem būvdarbu veikšanas zonā.
3.15 Būvdarbu veikšanu ārpus vispārpieņemtā darba laika no plkst.8.00 līdz 18.00 t.sk. brīvdienās un svētku dienās atsevišķi saskaņot ar Siguldas novada pašvaldības Teritorijas attīstības pārvaldi.
3.16 Izpildītājs neparedzēto darbu apjomu pierādīšanai nevar atsaukties uz nepilnīgu būvprojektu vai nepietiekošiem tehniskām specifikācijām.
3.17 Piedāvājumā ir jāiekļauj visi būvdarbi (t.sk. izdevumi atļaujām un licencēm), materiāli, palīgmateriāli un mehānismi, kas nepieciešami būvdarbu nodrošināšanai, lai veiktu tehniskā būvprojektā noteikto darbu apjomus pilnā apmērā. Izpildītājam ir jāievērtē visi būvdarbi, kas nepieciešami t.s. elektrības, ūdens patēriņš, un citi izdevumi būvdarbu veikšanai.
3.18 Izpildītājs var izvietot pagaidu būves un laukumus uz sava rēķina izīrējot nepieciešamo teritoriju.
3.19 Būvtāfeli uzstāda un izgatavo Izpildītājs, iepriekš saskaņojot vizuālo izskatu ar Pasūtītāju. Papildus izmaksas netiek atzītas.
3.20  „Darbu veikšanas kalendāro grafiku” (sastādīts atbilstoši darbu uzskaitījumi-tāmes norādītajiem darbu veidiem – kalendārās dienās) Izpildītājs iesniedz kopā ar piedāvājumu. 
3.21 Izpildītājam jānodrošina būvdarbu gaitas ikmēneša dokumentēšana ar fotogrāfijām. Ik mēnesi Pasūtītāja īpašumā jānodod fotogrāfiju komplekts 1 CD formātā ar fotogrāfijām.
3.22 Izpildītājam nav atļauts izmantot objektu vai jebkuru atsevišķu būvdarbu veikšanas teritoriju reklāmas zīmju uzstādīšanas nolūkos bez Pasūtītāja rakstiskas piekrišanas. Pasūtītājam ir visas tiesības pieprasīt pārvietot citā vietā jebkuru zīmi, uzrakstus vai reklāmu, vai pieprasīt novākt tos no būvlaukuma, ja tiem ir nekvalitatīvs izpildījums. Izpildītājam jānodrošina, ka visi uzraksti un reklāmas tiek noņemtas līdz tam laikam, kad Objekts tiek nodots ekspluatācijā. 
3.23 Izpildītājs ir atbildīgs par būvdarbu aizsardzības pasākumu ievērošanu objektā.
3.24 Izpildītājs veic nepieciešamos aprēķinus, kas pierādītu būvlaukuma sagatavošanas būvdarbu veikšanas drošību. Jo īpaši - ierakumi un tranšejas transporta ceļu tuvumā u.c.

4 Citi noteikumi.
4.1 Būvlaukumā nav atļauts pagaidu ēkas un būves izmantot dzīvošanai. 
      Izpildītājam jāļauj izmantot bez maksas Pasūtītājam, būvuzraugam un  autoruzraugam vispārējo būvlaukuma aprīkojumu (WC, dušas, elektroenerģija,  ūdens, internets, sastatnes). 
4.2 10 dienas pirms paredzētā objekta nodošanas ekspluatācijā Izpildītājs par to rakstiskā veidā informē Pasūtītāju. Visa veida informācija un dokumenti (aprēķini, rasējumi, grafiki, plāni utt.) Izpildītājam, jāiesniedz paredzētajos termiņos tā, lai to iesniegšana nekavētu būvdarbu izpildi paredzētajā termiņā. 
	4.3 Izpildītājam ir jāiesniedz izbūvēto inženiertīklu izpildrasējumi un ekspluatācijas apraksti jeb izpilddokumentācija papīra formā 3 eksemplāros un arī dokumentu kopija elektroniskā formātā (1 eksemplārā). Papildus Izpildītājam ir jāveic  Pasūtītāja personāla (Objekta lietotāja pārstāvja nozīmēta personāla) apmācība un instruktāža, jāiepazīstina ar ekspluatācijas instrukcijām.





